

Ávjovárgeaidnu 50

9730 Karasjok/Kárášjohka

Telefon +47 78 47 40 00

samediggi@samediggi.no

www.samediggi.no

**Regelverk for søkerbasert tilskudd 2022**

**Stipend for høyere utdanning - lærerutdanninger**

Norsk

Contents

[1.1 Mål og prioriteringer til tilskuddsordningen 3](#_Toc88918713)

[1.1.1 Mål for tilskuddsordningen 3](#_Toc88918714)

[1.1.2 Prioriteringer 3](#_Toc88918715)

[1.1.3 Kriterier for måloppnåelse 3](#_Toc88918716)

[1.2 Søknadens form og innhold 3](#_Toc88918717)

[1.2.1 Tilskuddsmottaker / Hvem kan søke 3](#_Toc88918718)

[1.2.2 Søknadsfrist 4](#_Toc88918719)

[1.2.3 Krav til søknaden 4](#_Toc88918720)

[1.2.4 Vilkår til søker 4](#_Toc88918721)

[1.3 Beregningsregler og definisjoner 4](#_Toc88918722)

[1.3.1 Beregningsregler 4](#_Toc88918723)

[1.3.2 Definisjoner 5](#_Toc88918724)

[1.4 Søknadsbehandling 5](#_Toc88918725)

[1.4.1 Søknadsbehandling 5](#_Toc88918726)

[1.4.2 Vilkår til stipendmottaker 5](#_Toc88918727)

[1.4.3 Frist for avleggelse av eksamen 5](#_Toc88918728)

[1.4.4 Endringer i forutsetninger for stipendet 5](#_Toc88918729)

[1.4.5 Utbetalingsvilkår 5](#_Toc88918730)

[1.5 Rapportering 6](#_Toc88918731)

[1.5.1 Rapportering og kontroll 6](#_Toc88918732)

[1.5.2 Kontroll og oppfølging 6](#_Toc88918733)

[1.5.3 Tilbakebetaling og annullering av stipend 6](#_Toc88918734)

## 1.1 Mål og prioriteringer til tilskuddsordningen

### 1.1.1 Mål for tilskuddsordningen

* Flere barnehage- og grunnskolelærere med samisk språk- og kulturkompetanse.

### 1.1.2 Prioriteringer

Prioritet 1:

* Samisk barnehagelærerutdanning
* Ordinær barnehagelærerutdanning med samisk profil
* Samisk grunnskolelærerutdanning 1-7 og 5-10
* Ordinær grunnskolelærerutdanning 1-7 med samisk i fagkretsen som gir undervisningskompetanse i samisk som førstespråk, minimum 30 studiepoeng
* Ordinær grunnskolelærerutdanning 5-10 med samisk i fagkretsen som gir undervisningskompetanse i samisk som førstespråk, minimum 60 studiepoeng
* Ordinær grunnskolelærerutdanning 1-7 og 5-10 med samisk i fagkretsen som gir undervisningskompetanse i samisk som andrespråk, minimum 60 studiepoeng

Prioritet 2:

* Ordinær barnehagelærerutdanning for studenter med standpunktkarakter/eksamen i samisk som første- eller andrespråk fra videregående opplæring eller tilsvarende nivå
* Lektorutdanning 8-13 for studenter med standpunktkarakter/eksamen i samisk som førstespråk fra videregående opplæring eller tilsvarende nivå
* Faglærerutdanninger for studenter med standpunktkarakter/eksamen i samisk som førstespråk fra videregående opplæring eller tilsvarende nivå
* Praktisk- pedagogiske utdanninger for studenter med standpunktkarakter/eksamen i samisk som førstespråk fra videregående opplæring eller tilsvarende nivå

### 1.1.3 Kriterier for måloppnåelse

* Stipendmottaker har avlagt eksamen i henhold til tildelte stipend

## 1.2 Søknadens form og innhold

### 1.2.1 Tilskuddsmottaker / Hvem kan søke

* Studenter i samisk barnehage- og grunnskolelærerutdanning og praktisk-pedagogisk utdanning ved Sámi allaskuvla
* Studenter i sør- og lulesamisk grunnskolelærerutdanning ved Nord universitet
* Studenter i arbeidsplassbasert barnehagelærerutdanning med samisk profil ved Nord universitet
* Studenter i ordinær grunnskolelærerutdanning 1-7 med samisk i fagkretsen som gir undervisningskompetanse i samisk som førstespråk, minimum 30 studiepoeng
* Studenter i ordinær grunnskolelærerutdanning 5-10 med samisk i fagkretsen som gir undervisningskompetanse i samisk som førstespråk, minimum 60 studiepoeng
* Studenter i ordinær grunnskolelærerutdanning 1-7 og 5-10 med samisk i fagkretsen som gir undervisningskompetanse i samisk som andrespråk, minimum 60 studiepoeng
* Studenter ved høgskoler og universitet i Norge som er folkeregistrert i Norge, og som kan dokumentere avlagt eksamen eller standpunktkarakter i:
* samisk som 1. eller 2. språk fra videregående opplæring, eller tilsvarende nivå for ordinær barnehagelærerutdanning
* samisk som 1. språk fra videregående opplæring, eller tilsvarende nivå for lektorutdanning 8-13, faglærerutdanning og praktisk- pedagogisk utdanning

### 1.2.2 Søknadsfrist

* Søknadsfrist for studier i vårsemesteret er 1. februar.
* Søknadsfrist for studier i høstsemesteret er 1. oktober.

Søknader sendt etter disse datoene realitetsbehandles ikke.

### 1.2.3 Krav til søknaden

* Sametingets tilskuddsportal skal brukes for å sende inn søknad.
* Søknader som ikke oppfyller kriteriene for å kunne søke vil bli avvist.

### 1.2.4 Vilkår til søker

* Søker skal legge ved søknaden følgende dokumentasjon:
  + Universitet elle høyskole skal i samlet dokument bekrefte følgende som er aktuelt for omsøkte stipend:

o Studie og antall studiepoeng

o Bekreftelse på at samisk er en del av fagkretsen i grunnskolelærerutdanningen

o Bekreftelse på betalt semesteravgift

o Bekreftelse på avlagt eksamen for tidligere tildelt stipend

* + Søkere til arbeidsplassbasert barnehagelærerutdanning med samisk profil, skal dokumentere ansettelsesforhold i minst 25% stilling i samisk barnehage eller samisk avdeling i ordinær barnehage, eller avlagt eksamen eller standpunktkarakter i samisk som 1. eller 2. språk fra videregående opplæring eller tilsvarende nivå
  + Søker skal dokumentere avlagt eksamen eller standpunktkarakter i samisk som 1. eller 2. språk fra videregående opplæring, eller tilsvarende nivå. Dette gjelder for søkere til ordinær barnehagelærerutdanning.
  + Søker skal dokumentere avlagt eksamen eller standpunktkarakter i samisk som 1. språk fra videregående opplæring, eller tilsvarende nivå. Dette gjelder for søkere til lektorutdanning, faglærerutdanning og praktisk- pedagogiskutdanning.
* Søker som ikke er folkeregistrert i Norge og student i prioriterte studier ved Sámi allaskuvla eller Nord universitet, må levere følgende dokumentasjon før stipend kan tildeles; passnummer, navn og adresse for vedkommendes bank, IBAN-nummer og Swift.
* Søker som ikke er folkeregistrert i Norge, må selv ta kontakt med Sametinget for utlevering av særskilt søknadsskjema. Søknadsskjemaet skal leveres via e-post innen søknadsfristen. Søknaden skal være underskrevet av søker og scannet eller avfotografert.
* Det ytes ikke stipend innenfor samme fag på samme nivå mer enn en gang.
* Det ytes stipend for studier på minimum 10 studiepoeng pr. semester
* Det ytes stipend for maksimum 30 studiepoeng pr. semester

## 1.3 Beregningsregler og definisjoner

### 1.3.1 Beregningsregler

#### 1.3.1.1 Beregningsregler I - prioritet 1

Samisk barnehagelærerutdanning

Samisk grunnskolelærerutdanning 1-7 og 5-10

Ordinær grunnskolelærerutdanning 1-7 med samisk i fagkretsen som gir undervisningskompetanse i samisk som førstespråk, minimum 30 studiepoeng

Ordinær grunnskolelærerutdanning 5-10 med samisk i fagkretsen som gir undervisningskompetanse i samisk som førstespråk, minimum 60 studiepoeng

Ordinær grunnskolelærerutdanning 1-7 og 5-10 med samisk i fagkretsen som gir undervisningskompetanse i samisk andrespråk, minimum 60 studiepoeng

* Minimum 30 studiepoeng pr semester kr 25 000
* Mellom 15 og 29 studiepoeng pr semester kr 10 000
* Mellom 10 og 14 studiepoeng pr semester kr 5 000

#### 1.3.1.2 Bergningsregler II - prioritet 2

Ordinær barnehagelærerutdanning

Lektorutdanning 8-13

Faglærerutdanning

Praktisk-pedagogisk utdanning

* Minimum 30 studiepoeng pr semester kr 10 000
* Mellom 15 og 29 studiepoeng pr semester kr 5 000
* Mellom 10 og 14 studiepoeng pr semester kr 3 000

#### 1.3.1.3 Beregningsregler III - prioritet 1

Barnehagelærerutdanning – arbeidsplassbasert med samisk profil – deltid

* Kr 18 500 pr semester for studenter som følger studieprogresjonen i studiet, 8 semestre over 4 studieår

### 1.3.2 Definisjoner

Det er to semestre i et studieår, vår- og høstsemesteret

## 1.4 Søknadsbehandling

### 1.4.1 Søknadsbehandling

* Søknader som ikke oppfyller kriteriene for å kunne søke vil bli avvist.
* Søknader blir behandlet fortløpende og innen tre måneder fra vi har mottatt søknaden.
* Sametinget kan spørre etter mer dokumentasjon eller innkalle til en avklaringssamtale.
* Manglende dokumentasjon av avlagt eksamen for tidligere innvilget stipend, medfører avslag.

### 1.4.2 Vilkår til stipendmottaker

* Stipendmottaker skal avlegge eksamen for det antall studiepoeng det er tildelt stipend for.
* Eksamen skal avlegges i det semesteret stipendet er tildelt.

### 1.4.3 Frist for avleggelse av eksamen

* Eksamen for studier det er tildelt stipend for, skal avlegges i det semesteret stipendet er tildelt.
* Når særlige grunner foreligger, kan stipendmottaker skriftlig søke om utsatt frist for avleggelse av eksamen. Søknaden skal begrunnes, og sendes Sametinget før eksamensdato som framkommer i søknaden.

### 1.4.4 Endringer i forutsetninger for stipendet

* Etter at tilsagn om stipend foreligger, plikter stipendmottakeren av eget tiltak å gi melding om eventuelle endringer i forutsetningene for stipendet.

### 1.4.5 Utbetalingsvilkår

* Utbetaling av stipendet i sin helhet skjer når vedtaket er gjort.
* Dersom søker tidligere har fått innvilget stipend/tilskudd fra Sametinget og vilkårene for stipend/tilskudd er misligholdt, vil det kunne medføre stans i utbetalinger inntil misligholdet er opphørt. For øvrig gjelder reglene i Lov om foreldelse av fordringer (foreldelsesloven).

## 1.5 Rapportering

### 1.5.1 Rapportering og kontroll

* Det skal leveres dokumentasjon for gjennomført eksamen for vårsemesteret innen 1. oktober i budsjettåret.
* Det skal leveres dokumentasjon for gjennomført eksamen for høstsemesteret innen 1. februar påfølgende budsjettår.

### 1.5.2 Kontroll og oppfølging

* Sametinget kan iverksette kontroll med at midlene nyttes etter forutsetningene, jf. bevilgningsreglementet § 10 annet ledd og riksrevisjonsloven § 12 tredje ledd.
* Sametinget kan kontrollere at stipendmottaker har avlagt eksamen og kreve stipendet tilbakebetalt i sin helhet dersom dette ikke er tilfelle.
* Sametinget kan be om ytterlige opplysninger som søker er pliktet til å gi. Dette gjelder opplysninger som skal brukes i statistikk og annen rapportering.

### 1.5.3 Tilbakebetaling og annullering av stipend

* Sametinget krever tilbakebetaling av for mye utbetalt stipend.
* Sametinget kan trekke tilbake tilsagn om stipend, holde tilbake stipend eller kreve tilbakebetaling av utbetalte stipend dersom:
  + Stipendmottakeren har brutt opplysningsplikten.
  + Stipendet ikke blir benyttet i henhold til formålet med tildeling og vilkårene fastsatt i tilskuddsbrevet.
  + Stipendmottaker har brutt bestemmelsene i dette regelverket.
* Dersom mottaker ikke betaler tilbake i slike tilfeller, kan Sametinget iverksette rettslige skritt for å få utbetalt tilgodehavende. Dersom tilbakebetaling ikke skjer innen den frist som blir gitt, kan det kreves forsinkelsesrenter i tillegg, jf. lov 17. desember 1976 nr. 100 om renter ved forsinket betaling mv.